Z A P I S N I K
13. sjednice Vijeća Mjesnog odbora  „Zrinjevac“,
održane 28. lipnja 2022.
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18  sati.

Nazočni članovi Vijeća:  Mirela Brkljač,Sanja Miler,Vjekoslav Miler,Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira  da je jednoglasno prihvaćen zapisnik s 12. sjednice  Vijeća Mjesnog odbora Zrinjevac, održane  24. svibnja 2022. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18 sati.
Predsjednica MO Zrinjevac predlaže dnevni red kao u pozivu.
DNEVNI RED

1. Prijedlog prioriteta Plana komunalnih aktivnosti za 2023
2. Postava zaštitnih stupića, Boškovićeva 11,donošenje zaključka
3. Zahtjev za korištenje prostora Zagrebačke mažoretkinje
4. Zaključak o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, davanje mišljenja
5. Pitanja i prijedlozi

Predloženi Dnevni red je jednoglasno prihvaćen.

Ad. 1  Donošenje prioriteta za planove  komunalnih aktivnosti za 2023

1. Sanacija kamene žardinjere u Petrinjskoj (k.č. 3035) između kućnih brojeva 6 i 8.
Odlomili su se odnosno razdvojili kameni blokovi što predstavlja ugrozu za korisnike.

2. Sanacija više  rupa na pločniku u Praškoj (k.č. 2430) jer predstavljaju ugrozu za pješake
Objašnjenje: zbog opsežnih radova na konstrukciji hotela u Praškoj, ulica je općenito puna rupa i napuknutih kamenih blokova pogotovo uzduž tramvajske pruge. Smatramo da će kada se steknu uvjeti biti potrebna sanacija dijela Praške ulice od Trga bana Josipa Jelačića do Tesline ulice.

3. Dodavanje dodatnih klamerica za bicikle u Petrinjskoj ulici (k.č. 3035) kod križanja sa Amruševom ulicom, gdje već postoje klamerice ali postoji potreba za dodatnim.

4. Postavljanje klamerica za bicikle u Đorđićevoj ulici (k.č. 2437), sa lijeve strane ulaza u MVEP, kod križanja sa Petrinjskom ulicom

5. Postavljanje dodatnih klamerica za bicikle na sjeverozapadnom dijelu Trga Nikole Šubića Zrinskog (k.č. 2432/1).


6. Zamjena svih dotrajalih klupica na Trgu Nikole Šubića Zrinskog (k.č. 2432/1).
Objašnjenje: neke stare klupe su zamijenjene novim žutim klupama, potrebno je sve stare klupe zamijeniti novima zbog vizualnog izgleda samog parka.

7. Dodatna dva specijalna koša za odlaganje vrećica sa psećim izmetom na Trgu Nikole Šubića Zrinskom (k.č.2432/1) jer se na istom nalazi samo jedna a park koriste mnogi vlasnici pasa za šetnju

8. Uređenja parka između bloka zgrada Đorđićeva-Palmotićeva-Petrinjska-Boškovićeva, k.č. 6017/2, sa postavljanjem jednom stola i klupica ili par klupica.
Objašnjenje: park je zapušten u svakom pogledu, u blizini se nalazi i Dom Zdravlja i DV Različak  pa bi bilo potrebno park srediti i prilagoditi potrebama stanara i prolaznika/korisnika Doma zdravlja i vrtića
9. Postavljanje zaštitnih stupića na rondolama u Boškovićevoj ulici (k.č. 3036/1) zbog zaštite mladih stabala i sprečavanje parkiranja vozila kod brojeva 11, 13a, 21

10. Obnova horizontalne signalizacije – u Palmotićevoj, Đorđićevoj, Petrinsjkoj, Boškovićevoj ulici, pješački prijelazi na Trgu Nikole Šubića Zrinskog

11. Sanacija prostora MO Zrinjevac – prvenstveno promjena stolarije koja je u izrazito lošem stanju 

Ad. 2. Postava zaštitnih stupića,kod rondela, Boškovićeva ,donošenje zaključka

Predsjednica usmeno obavještava članove o dopisu zaprimljenom od strane Gradskog zavoda za zaštitu spomenika kulture i prirode u kojem se traži postavljanje zaštitnih stupića na rondele  i što hitnije postupanje kako bi se spriječila daljnja devastacija mladog drveća.
Vijeće jednoglasno donosi

ZAKLJUČAK
O hitnoj postavi zaštitinih stupića u Boškovićevoj ulici, kod kućnih brojeva 11, 13a, 21
1. Vijeće Mjesnog odbora Zrinjevac je raspravljalo o zaprimljenom dopisu i problematici parkiranja automobila preko rondela i ugoržavanju mladih stabala pritom te su vijećnici prošli cijelu ulicu i zamijetili da zaštitini stupići nedostaju na rondelama kod kućnih brojeva 11, 13a i 21
2. Vijeće Mjesnog odbora Zrinjevac zaključilo je da postoji hitna potreba za postavljanjem zaštitnih stupića na rondelama na određenim lokacijama duž Boškovićeve ulice 

3. Ovaj će Zaključak biti dostavljen Vijeću gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Z A K L J U Č A K

O hitnoj potrebi za postavljanjem zaštitnih stupića na rondelama u Boškovićevoj ulici (k.č.3036/1) kod kućnog broja 11, 13a  i 21 


1. Vijeće Mjesnog odbora Zrinjevac jednoglasno donosi Zaključak o potrebi postavljanja zaštitnih stupića na rondelama u Boškovićevoj ulici kod kućnog broja 11,13a i 21 (k.č.3036/1) a na osnovu dopisa zaprimljenog od Gradskog zavoda za zaštitu spomenika kulture i prirode.


2. Ovaj se zaključak dostavlja Vijeću Gradske četvrti Donji grad.

  
Ad. 3 Zahtjev za korištenjem prostora Zagrebačke mažoretkinje
VMO Zrinjevac nije donijelo jednoglasnu odluku o odobravanju korištenja prostora Zagrebačkim mažoretkinjama. VMO Zrinjevac je donijelo odluku da će o ovoj točki raspravljati na naredne dvije sjednice.


Ad. 4. Zaključak o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, davanje mišljenja

VMO Zrinjevac jednoglasno donosi sljedeći 

Z A K LJ U Č A K

kojim daje pozitivno mišljenje o izmjeni Odluke o Zaključak o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.


Ad. 5  Pitanja i prijedlozi

Nitko od članova Vijeća nije imao dodatnih pitanja ni prijedloga već su se usuglasili da za
početak studenog  pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 19,00 sati.

Zapisničarka: Zrinka Miličić



KLASA: 024-08/22-003/1335
URBROJ: 251-13-11-1-22-2
Zagreb, 28.lipnja 2022.

